	На основу члана 27. став 5. и члана 135. став 2. Закона о стечају („Службени гласник РС“ бр.104/2009, 99/2011 – др. закон, 71/2012 – одлука УС и 83/2014), као и поглавља III и VIII  Националног стандарда  о начину и поступку уновчења имовине стечајног дужника - Национални стандард број 5, Агенција за лиценцирање стечајниих управника - Центар за стечај, као стечајни управник стечајног дужника:   
ДВАДЕСЕТПРВИ МАЈ – ХОТЕЛИЈЕРСТВО И УГОСТИТЕЉСТВО ДОО БЕОГРАД – У СТЕЧАЈУ, МБ: 17064169   ПИБ: 100169439,

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА ЗА

вршење услуга процене ликвидационе вредности целокупне имовине стечајног дужника и процене вредности стечајног дужника као правног лица, над чијом имовином постоје разлучна права.
За потребе утврђивања процене вредности у поступку продаје проценитељ ће користити следеће методе:

· Процене вредности имовине ликвидационим методом;
· Процену вредности правног лица према методама које су у складу са Међународним рачуноводственим стандардима, којима се oбезбеђује најбољи интерес стечајне масе
Проценитељ ће такође:

· Израдити процену сврсисходности продаје стечајног дужника: као правног лица, продају стечајног дужника у деловима (пакетима) или појединачне продаје имовине стечајног дужника;
· Утврдити релативно учешће процењене вредности на којој је конституисано разлучно право у односу на процену вредности правног лица (изражено у процентима);
· Саставити и доставити правно мишљење у вези правног статуса имовине која је предмет процене на основу прибављене документације, све ближе описано у нацрту уговора;

Одабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник,  задржавајући  право да не изабере ни једног понуђача.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: Пазинска 6, Београд,  уз претходну најаву, или путем e-mail адресе: stojvla@hotmail.com
Затворене понуде доставити најкасније до 05.10.2021.године на адресу повереника стечајног управника Владимира Стојановића, СРЕМСКА 6/1, 11000 Београд, са назнаком ПОНУДА — пружање услуга процене вредности — ДВАДЕСЕТПРВИ МАЈ – ХОТЕЛИЈЕРСТВО И УГОСТИТЕЉСТВО ДОО БЕОГРАД – У СТЕЧАЈУ.

Понуда треба да садржи: квалификације и референце понуђача, рок у коме ће процена бити урађена, цену са  ПДВ-ом, динамику плаћања.

Контакт телефон: 063/7048128; 


